Φίλιππος Σοφιανός

Ο Φίλιππος Σοφιανός (Καλαμάτα, 20 Ιανουαρίου 1957) είναι Έλληνας ηθοποιός.

 Πρώτα Χρόνια 
Γεννήθηκε το 1957 στην Καλαμάτα ενώ σε μικρή ηλικία εγκαταστάθηκε στην Αθήνα. Το 1977 αποφάσισε να ασχοληθεί επαγγελματικά με την υποκριτική ξεκινώντας της σπουδές του στη Δραματική Σχολή του Εθνικού Θεάτρου από όπου και αποφοίτησε το 1980.

 Βιογραφία 
 Τηλεοπτικές συμμετοχές 
Έκανε τις πρώτες του τηλεοπτικές εμφανίσεις το 1983 στις σειρές "Ιστορία γραμμένη με νότες" και "Το μινόρε της αυγής". Έγινε ευρύτερα γνωστός το 1988 με τη συμμετοχή του στη σειρά "Ποιος σκότωσε τον Άβελ". Από το 1990 έλαβε μέρος σε διάφορες επιτυχημένες σειρές της ιδιωτικής τηλεόρασης. Η πρώτη από αυτές ήταν η καθημερινή σειρά "Οικογένεια" την περίοδο 1989-1990 ενώ από το 1992 μέχρι το 1994 συμμετείχε στο πρωταγωνιστικό καστ της καθημερινής σειράς "Παράλληλοι δρόμοι". Ακολούθησαν κι άλλοι πρωταγωνιστικοί ρόλοι τη δεκαετία του 1990, μεταξύ των οποίων "Στρας", "Η πρόβα του νυφικού", "Διπλανή πόρτα", "Οι άνδρες δεν υπάρχουν πια", ενώ τη σεζόν 1998-1999 συμμετείχε ως ηθοποιός φωνής στη ελληνική σειρά cartoon "Πανδώρα και Πλάτωνας".

Από το 2011 μέχρι και σήμερα ζει στην Κύπρο, όπου έχει λάβει μέρος σε επιτυχημένες σειρές της κυπριακής τηλεόρασης, μερικές εκ των οποίων έχουν προβληθεί και στην Ελλάδα. Αρχικά τη σεζόν 2011-2012 πρωταγωνίστησε μαζί με τον Σάκη Μπουλά και Μαριάννα Καυκαρίδου στην κωμική σειρά "Daddy Cool". Την επόμενη σεζόν είχε ένα από τους πρωταγωνιστικούς ρόλους στην δραματική σειρά "Μοιραία φεγγάρια". Τη σεζόν 2013-2014 πρωταγωνίστησε στην καθημερινή σειρά "Όνειρο ήταν", ενώ τη σεζόν 2014-2015 έλαβε μέρος στη σειρά "Το δαχτυλίδι της φωτιάς"." Έχει επίσης παρουσιάσει τα Παιχνίδια χωρίς σύνορα στην κρατική τηλεόραση.

 Φιλμογραφία 
Έτος Τίτλος Ρόλος1979 Στο δρόμο του Λαμόρε1981 Ηλεκτρικός άγγελος Οι δρόμοι της αγάπης είναι νυχτερινοί1989Ένας ώριμος παιχνιδιάρηςΠάρις 1995 Τράνζιτο 1999 Η διακριτική γοητεία των αρσενικών Δημοσθένης 2000Η αγάπη είναι ελέφαντας Γιάννης Καρύδης 2001 Ροζ ολοταχώς Αριστοτέλης Χαράμης 2002Γύρω γύρω όλοιΑριάδνηαφεντικό 

 Παραπομπές 

 Εξωτερικοί σύνδεσμοι  


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου